
לכבוד                                              				


שלום רב,
                                                    באמצעות דואר אלקטרוני: 

הנדון: בקשה לקבלת מידע מכוח חוק חופש המידע, תשנ"ח 1998 – 
ת"י 63
[bookmark: _GoBack]ראשית , תודה על פנייתך בנושא שבנדון.
בקשת המידע אותה העברת למשרדנו, עוסקת בת"י 63.
ביום 25.7.18, הועברה לך פרסום אכרזת תקן 63 להסרת רשמיות (מתקן ישראלי) בילקוט הפרסומים 8044. 
אכרזת התקן להסרת רשמיות פורסמה, בהמשך להתייעצות עם נציגי היצרנים הצרכנים היבואנים ובהסכמת שר האנרגיה שר הבריאות ושר הבינוי והשיכון.
במכתב שליווה את קובץ הפרסום שהועבר אלייך, צוין כי ככל שתמצאי כי נחוץ בעבורך מידע נוסף, נשמח להיות לעזר ולסייע גם בעתיד.
ביום 20.8.18, ביקשת כי משרדנו ימשיך את טיפולו בבקשה ובעקבות האמור, פנה משרדנו לצדדים השלישיים הרלוונטיים למידע, אותו העבירה היחידה המקצועית הרלוונטית – מינהל התקינה, זאת על מנת לקבל את עמדתם באשר לעניין מסירתו.
לאחר קיום הליך זה, המתחייב מכוח סע' 13 לחוק חופש המידע, כמו גם באישור הלשכה המשפטית במשרדנו, מועברים לך בזאת הצרופות שהועברו על ידי מינהל התקינה.
מקווה שהייתי לך לעזר ואשמח לעמוד לרשותך גם בעתיד, בכל הנוגע לנושאים עליהם אמון משרדנו.
בברכה
יוסי זולפן,

  הממונה על חוק חופש המידע
   משרד הכלכלה והתעשייה

העתק: עו"ד אמל כולאב, הלשכה המשפטית   
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

